En middelsstor (ca. 15 millimeter), kraftig, blank, svart løpebille. Hodet og kjevene (mandiblene) er ganske store, hodet og den fremre delen av pronotum med tett, grov, litt rynkete punktering, bakre del av pronotum glatt. Pronotum er rundet, mye bredere enn langt, helt avrundet bak. Dekkvingene er jevnbrede med fine punktstriper, med spredte, små punkter, hvert med et oppstående hår.